היעד הבא של יוסטיניאנוס – והיה זה יעדו המרכזי – היה העיר רומא. הייתה זו בירתה העתיקה של האימפריה, והעובדה שיוסטיניאנוס הזדהה כקיסר הרומי מבלי להחזיק בעיר הביכה אותו. בשנת 534, תירוץ דומה לזה שהביא את הביזנטים לאפריקה אירע באיטליה האוסטרוגותית: הפיכה שארגן המלך תיאודהאד כנגד השליטה העוצרת אמלסינתה (Amalasuintha). וכך בשנת 535 הגיעו לאיטליה הכוחות הביזנטים בראשות בליסאריוס. אך לעומת אפריקה שנפלה במהירות יחסית, הערים האיטלקיות הראו נאמנות מפתיעה לגותים. התושבים לא ששו להצטרף ולחסות שוב תחת שלטונו של הקיסר הרומי – שלטון שהתאפיין במלחמות אזרחים ומרידות לקראת נפילת האימפריה המערבית, לעומת השקט היחסי שאפיין את חצי המאה תחת אודואקר ותיאודוריך.
למרות ההתנגדות כבשו הביזנטים שטחים רבים בדרום איטליה ואת העיר רומא עצמה, אך במחיר כבד לאוכלוסייה המקומית. נזק רב נגרם לתשתיות העיר רומא ולאקוודוקטים. המלחמות באיטליה נמשכו כשש-עשרה שנים ובמהלכן החליפה העיר ידיים לא פחות מחמש פעמים. בשנת 568 פלשו הלומברדים לשטחי איטליה המפוררת, כבר לא נותרו בחצי האי כוחות מאורגנים שיוכלו להם.
סרפינה
סרפינה (באנגלית: Seraphina, פורסם בעברית כסרפינה: עם בוא הדרקונים) הוא ספר פנטזיה לנוער מאת הסופרת האמריקאית רייצ'ל הרטמן. הספר יצא לאור בשנת 2012 ופורסם בעברית ב-2013. הספר דורג במקום השמיני ברשימת רבי המכר של הניו יורק טיימס במשך השבוע הראשון לאחר צאתו וזכה בפרס ויליאם סי מוריס לספר ביכורים לנוער.
הספר תורגם לעברית על ידי קטיה בנוביץ' ויצאה לאור בהוצאת מודן, ב-2014.
המשך לספר בשם Shadow Scale יצא לאור בשנת 2015, ותורגם לעברית בשנת 2016, תחת הכותרת "אור מבין הצללים".
הוועדה הממלכתית למלחמה בסמים
הוועדה הממלכתית למלחמה בסמים (ברוסית: Государственный антинаркотический комитет) היא גוף המתאם את פעילות גופי הממשלה הפדרליים, הגופים המבצעים של הסובייקטים הפדרליים של הפדרציה הרוסית וגופי ממשל מקומיים בהתמודדות עם סחר בלתי חוקי בסמים נרקוטיים, חומרים פסיכוטרופיים וכן מכימה הוועדה הצעות רלוונטיות עבור נשיא הפדרציה הרוסית.
היסטוריה.
הוועדה הוקמה בצו נשיא הפדרציה הרוסית מיום 18 באוקטובר 2007 מספר 1374 "אודות אמצעים נוספים למניעת סחר בלתי חוקי של תרופות נרקוטיות וחומרים פסיכוטרופיים." אותו צו אישר את מעמדה החוקי של הוועדה הממלכתית למלחמה בסמים.
לצורך התמיכה הארגונית והלוגיסטית בפעילות הוועדה, הוקם מנגנון של הוועדה הממלכתית למלחמה בסמים בשם השירות הפדרלי של הפדרציה הרוסית לשליטה בסמים (פ.ס.ק.ן. רוסיה), שהוחלף לאחר מכן על ידי גוף משטרתי ללוחמה בסמים. יו"ר הוועדה היה מנהל השירות הפדרלי לשליטה בסמים ויקטור איוואנוב (מ-15 במאי 2008 ועד לביטולו של השירות הפדרלי)
הוועדה הממלכתית למלחמה בסמים אינה חלק ממשלת הפדרציה הרוסית, כלומר אין לה סמכויות ניהוליות או פיקוח עצמאיות, אך היא מתבקשת לתאם את מאמצי המחלקות הממשלתיות במאבק בסחר בלתי חוקי בסמים.
הרכב.
צו של נשיא הפדרציה הרוסית מיום 18 באוקטובר 2007 מספר 1374 אישר את הרכב הוועדה.
יושב ראש.
השר לענייני פנים של הפדרציה הרוסית
לודוגורץ ארנה
מקלארן ספידטייל
מקלארן ספידטייל (באנגלית: McLaren Speedtail) היא מכונית על היברידית פלאג-אין במרכב קופה בעלת שלושה מקומות ישיבה, שמיוצרת בייצור מוגבל (106 יחידות) על ידי מקלארן אוטומוטיב משנת 2020. היא הוצגה באוקטובר 2018.
עיצוב.
עיצוב הספידטייל הוא בהשראת מקלארן F1. בתא הנוסעים יש שלושה מושבים, כאשר הנהג באמצע מוקף בחמישה מסכי מגע ושני נוסעים לידו. חמשת מסכי המגע מחולקים לשלושה אזורים ייעודיים:
רוב גופו של הספידטייל עשוי מאלומיניום וקרבון להורדת המשקל ושיפור האווירודינמיות, הגלגלים הקדמיים מכוסים במעטפת קרבון. ישנו ספוילר גמיש הנפתח באופן חשמלי ממהירות מסוימת.
מפרט טכני.
היא כוללת מערכת הנעה היברידית פלאג-אין המשלבת בין מנוע בנזין V8 צילינדרים בנפח 4.0 ליטר טווין טורבו עם מנוע חשמלי שני המנועים מספקים יחדיו 1,050 כ"ס. סוללת ליתיום-יון בקיבולת 1.647 קוט"ש. תיבת הילוכים כפולת מצמדים בעלת שבעה הילוכים. היא מאיצה מ-0 ל-100 קמ"ש בתוך 2.9 שניות ומ-0 ל-300 קמ"ש בתוך 12.8 שניות (לבוגאטי שירון לוקח 13.1 שניות) והמהירות המרבית עומדת על 403 קמ"ש.
קאון ג'ונסון
קרטיס ג'ונתן האסי
נואופולו ג'ואל סינואה
קימברלי בנסון
פיטר תומאס אינגלנד
ג'ואני מארי לאורר
יחסי אוקראינה–איסלנד
יחסי אוקראינה–איסלנד הם יחסי החוץ בין אוקראינה ואיסלנד.
יחסים פוליטיים.
בשונה ממדינות סקנדינביה אחרות, הדיאלוג הפוליטי של אוקראינה עם איסלנד מאופיין בחוסר סדירות ובעוצמה נמוכה. נראה כי הצד האיסלנדי מעוניין יותר בקיום יחסים דו-צדדיים מאשר האוקראיני. הביקור האחרון ברמה גבוהה מאוקראינה באיסלנד התקיים במאי 2002, כאשר שר החוץ האוקראיני אנטולי זלנקו ביקר במדינה. לאחר מכן ביקר באוקראינה בביקור רשמי ראש ממשלת איסלנד דוד אודסון (פברואר 2004) והשרה לענייני חוץ וסחר חוץ של הרפובליקה של איסלנד גברת סברריסדירה (נובמבר 2006).
יחסי מסחר וכלכלה.
יחסי הסחר והכלכלה עם איסלנד מאז 2009 מוגבלים לייבוא דגים טריים וקפואים איסלנדיים לאוקראינה. היקף הייבוא, ובהתאם, היקף המסחר הדו-צדדי בשנת 2009 הגיע ל-38.75 מיליון דולר. בשנים קודמות, אוקראינה ייצאה לאיסלנד בכמויות קטנות, מוצרים תעשייתיים. עם זאת, איסלנד מדורגת במקום ה-40 בקרב 123 משקיעים מבחינת השקעה ישירה באוקראינה. השקעה ישירה מאיסלנד - 25 מיליון דולר קיבלו החל משנת 2009 11 מפעלים באוקראינה. הגדולה בהשקעות האיסלנדיות באוקראינה הייתה רכישת בנק ההשקעות הבינלאומי הפרטי האיסלנדי בשנת 2006 יחד עם משקיעים אחרים של שליטה (92.5%) במניות הבנק המסחרי האוקראיני לבוב בסך 8 מיליון דולר.
עיריית יפו
אטיין קפו
אטיין רנה קפו (בצרפתית: Étienne Capoue; נולד ב-11 ביולי 1988) הוא כדורגלן צרפתי, המשחק בעמדת הקשר הגנתי בויאריאל.
קריירה.
טולוז.
ב־7 בפברואר 2008 חתם קפאו יחד על חוזהו המקצועי הראשון בטולוז לשלוש שנים.
במהלך עונת 10–2009 הופיע קפאו בקביעות בקבוצה הראשונה וגרר עניין מהמועדונים האיטלקיים לאציו ומועדוני העל ליברפול וארסנל. ב־26 בנובמבר 2009 הגיבה טולוז לעניין בכך שהגיעה להסכם עם קפו על הארכת חוזה לשנה אחת עד שנת 2014. קפו הופיע ב -41 משחקים בסך הכל בעונה ואסף 17 כרטיסים צהובים בסך הכל.
ב־15 באוגוסט 2013, הוא השלים העברה של 11 מיליון אירו (9.3 מיליון ליש"ט) לטוטנהאם הוטספור.
טוטנהאם הוטספור.
קפו שיחק בטוטנהאם הוטספור בשנת 2013
קפו ערך את הופעת הבכורה שלו ב־18 באוגוסט 2013, כשהוא מחליף את מוסא דמבלה בניצחון 1–0 מול קריסטל פאלאס.
ווטפורד.
ב־6 ביולי 2015 הצטרף קפו לווטפורד תמורת שיא מועדון, שדיווחו היה כ־6.3 מיליון ליש"ט, על חוזה לארבע שנים.
את עונתו השנייה בווטפורד הוא החל בארבעה שערים בששת משחקיו הראשונים, כולל שער הפתיחה מול מנצ'סטר יונייטד בניצחון 3–1 ועוד אחד בניצחון קאמבק 4–2 מול וסטהאם יונייטד.
במאי 2019 נבחר קפו לשחקן השנה של ווטפורד לעונת 19–2018.
ויאריאל.
ב־30 בדצמבר 2020 הוכרז כי קפו חתם על חוזה לשנתיים וחצי עם ויאריאל הספרדית תמורת תשלום שלא פורסם.
קפו נבחר לאיש המשחק בניצחונה של ויאריאל על מנצ'סטר יונייטד בגמר הליגה האירופית של אופ"א בשנת 2021 ב־26 במאי 2021. הזכייה העניקה לוויאריאל את הגביע האירופי הראשון בתולדות המועדון.
נבחרת.
ב־15 באוגוסט 2012 ערך קפו את הופעת הבכורה בקבוצה הבוגרת הצרפתית במשחק ידידות נגד אורוגוואי. ב -11 בספטמבר הוא כבש את שערו הראשון עבור צרפת בניצחון 3–1 במוקדמות גביע העולם על בלארוס.
אליהו חי גג'
הרב אליהו חי גג' (1830 – 1915) היה רב ומוציא לאור ממוצא תוניסאי ובן למשפחת הרבנים גג' (בתוניס מכונה גז' או אלגיז'). הוא כיהן שנים רבות ברבנות בקהילות אלג'יריה, וחיבר ספרים רבים ביניהם ספרי הלכה ומנהג, פיוטים, סיפורי עם וכן תרגומים לערבית יהודית של טקסטים יהודיים מסורתיים.
ביוגרפיה.
נולד לרב יוסף גג' (המכונה "הראשון", להבדיל מנכדו הרב יוסף גג' "השני" - ראש אבות בתי הדין בתוניסיה), ולבתו של הרב יהודה הכהן טנוג'י. למד בצעירותו אצל הרב שלמה זרקא, והוא מביא פיוטים ואמרות ממנו בספריו. בצעירותו עסק בהדפסת ספרי קודש, בין היתר את הספר "פי המדבר" של אביו הרב יוסף, שבעמוד השער שלו נכתב: "הובא אל בית הדפוס על ידי יד כהה אנא זעירא דמן חברייא הצעיר הבחור אליהו חי יצ"ו בן לאדוני אבי הרב המחבר זלה"ה".
בצעירותו גלה מתוניסיה בה גדל לנדודים בין קהילות יהודיות שונות בצפון אפריקה, במטרה לקבץ ממון להוצאת מהדורה של ספר הזוהר מנוקד ועם פירושים מחכמי תוניסיה. במהלך מסעו זה, השתקע בקהילות אלג'יריה, ונותר לכהן שם ברבנות למשך כ-20 שנים. מפעלו זה עלה יפה, והוא הדפיס ארבעה כרכים של זוהר על התורה עם הפירושים 'זר זהב' ו'כתם אופיר' בליוורנו בשנים תרל"ב-תרמ"ד.